stanford-oval/wikipedia huggingface dataset:
ลอเนอร์เดอลาปาทรี
เนื้อเพลง

| เนื้อเพลงภาษาฝรั่งเศส | เนื้อเพลง Hausa | แปลภาษาไทย |
| --- | --- | --- |
| Des rives du Niger aux confins du Ténéré  Frères et sœurs nous sommes  Enfants d’une même Patrie le Niger  Nourris de la sève des mêmes idéaux  Pour un Niger de paix libre fort et uni  Pour un Niger prospère le Pays de nos rêves  Pour l’honneur de la Patrie  Incarnons la vaillance et la persévérance  Et toutes les vertus de nos dignes aïeux  Guerriers intrépides déterminés et fiers  Défendons la patrie au prix de notre sang  Faisons du Niger symbole de dignité  Emblème et flambeau de l’Afrique qui avance  Pour ces nobles idéaux debout et en avant  En avant pour le travail en avant pour le combat  Nous demeurons debout  Portant haut le drapeau de notre cher Pays  Dans le ciel d’Afrique et dans tout l’Univers  Pour construire ensemble  Un monde de justice de paix et de progrès  Et pour faire du Niger la fierté de l’Afrique. | Daga Bankunan Nijar zuwa kan iyakokin Ténéré  Yan'uwa mune  'Ya'yan kasar uba daya Nijar  Rarraba da ruwan 'ya'yan itace iri ɗaya  Domin kasar Nijar mai karfi da hadin kai mai zaman lafiya  Ga kasar Nijar mai albarka kasar burinmu  Don darajar Uban  Haɗa ƙarfin hali da juriya  Da dukkan kyawawan halaye na magabata na kwarai  Jarumai marasa tsoro sun ƙudura da girman kai  Kare kasar nan akan kudin jininmu  Mu sanya Nijar ta zama alamar mutunci  Tambari da fitilar ciyar da Afirka gaba  Don waɗannan maɗaukakin maɗaukaki tsaya ku tafi  Gaba don aikin gaba don yaƙin  Mun tsaya a tsaye  Dauke tutar kasarmu mai daraja  A cikin sararin samaniyar Afirka da ko'ina cikin Duniya  Don gina tare  Duniyar adalci, zaman lafiya da ci gaba  Da kuma sanya Nijar ta zama abin alfaharin Afirka. | จากริมฝั่งของแม่น้ำไนเจอร์จรดถึงชายแดนทะเลทรายเทเนเร่  พี่น้องทั้งหลายพวกเรานั้น...  ล้วนแล้วเป็นลูกหลานของปิตุภูมิของเรา  ที่หล่อเลี้ยงด้วยน้ำนมแห่งอุดมการณ์เดียวกัน  เพื่อไนเจอร์อันสงบสุข อิสระ เข้มแข็งและเป็นเอกภาพ  เพื่อไนเจอร์อันรุ่งเรืองและประเทศในฝันของเรา  เพื่อเป็นเกียรติแด่ปิตุภูมิของเรา  ให้พวกเรารวบรวมความกล้าหาญและความเพียรของพวกเราไว้  และคุณธรรมทั้งปวงของบรรพบุรุษผู้สมควรของพวกเรา  ซึ่งท่านคือนักรบผู้กล้าหาญ มุ่งมั่น และภาคภูมิใจ  พวกเราควรสละชีพเพื่อปกป้องประเทศของเรา  มาทำให้ไนเจอร์เป็นสัญลักษณ์ของศักดิ์ศรีกันเถิด  ให้เป็นตราสัญลักษณ์และคบเพลิงแห่งการก้าวหน้าของแอฟริกา  เพื่ออุดมการณ์อันสูงส่งเหล่านี้จงยืนหยัดและก้าวหน้าต่อไป  จงเดินหน้าเพื่อการงานและเดินหน้าสู้ต่อไป  พวกเรายังคงยืนหยัดอยู่  ชูธงอันสูงส่งแห่งประเทศอันเป็นที่รักของเรา  บนท้องฟ้าของแอฟริกาและในจักรวาลนี้  เพื่อที่เรานั้นจะได้ร่วมสร้าง...  โลกแห่งความยุติธรรม สันติภาพ และความก้าวหน้าด้วยกัน  และเพื่อทำให้ไนเจอร์เป็นความภาคภูมิใจของแอฟริกา |
ลาริสซา

| ลาริสซา Λάρισα |
| --- | --- |
Larissa
ลาริสซาLocation within the region  
พิกัด:  39°38.5′N 22°25′E﻿ / ﻿39.6417°N 22.417°E﻿ / 39.6417; 22.417
ประเทศ:  กรีซ
แคว้น: Thessaly
หน่วยภูมิภาค: Larissa
เขต: 4+1
การปกครอง
 • นายกเทศมนตรี: Apostolos Kalogiannis
พื้นที่
 • เทศบาล: 335.98 ตร.กม. (129.72 ตร.ไมล์)
 • หน่วยเทศบาล: 122.59 ตร.กม. (47.33 ตร.ไมล์)
ความสูง: 67 เมตร (220 ฟุต)
ประชากร (2011)
 • Municipality: 162,591
 • ความหนาแน่นMunicipality: 480 คน/ตร.กม. (1,300 คน/ตร.ไมล์)
 • Municipal unit: 146,926
 • ความหนาแน่นMunicipal unit: 1,200 คน/ตร.กม. (3,100 คน/ตร.ไมล์)
เดมะนิม: Larissean
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 41x xx
รหัสพื้นที่: (+30)241
ป้ายทะเบียนรถ: ΡΙ (Ended), ΡΡ (Current use), PT (For future use)
เว็บไซต์: www.larissa-dimos.gr
ลาริสซา (อังกฤษ: Larissa /ləˈrɪsə/; กรีก: Λάρισα, อักษรโรมัน: Lárissa [ˈlarisa]) เป็นเมืองหลวงและเมืองที่ใหญ่ที่สุดของภูมิภาคเทสซาลี ประเทศกรีซ เป็นเมืองที่มีประชากรมากเป็นอันดับ 4 ของกรีซ ด้วยจำนวนประชากร 144,651 คน (ค.ศ. 2011) เมืองเป็นศูนย์กลางด้านกสิกรรมและศูนย์รวมการเดินทางของประเทศ มีถนนและทางรถไฟไปยังท่าเรือเมืองโวลอส เทสซาโลนีกี และเอเธนส์ เทศบาลลาริสซามีประชากร 162,591 คน
ตำนานกล่าวว่า อคิลลีสเกิดที่นี่ และฮิปพอคราทีส "บิดาแห่งการแพทย์ตะวันตก" เสียชีวิตที่นี่ ปัจจุบันลาริสซาเป็นศูนย์กลางด้านการค้า การชนส่ง กสิกรรมและอุตสาหกรรมของประเทศกรีซ
ลาพร็องตีซอร์ซีเย

ภาพประกอบหนังสือของเกอเทอ ในปี 1882 ผลงานของ Ferdinand Barth (1842–1892)
ลาพร็องตีซอร์ซีเย (ฝรั่งเศส: L'apprenti sorcier; มีชื่อเต็มว่า The Sorcerer's Apprentice, Scherzo after a ballad by Goethe) เป็นซิมโฟนิกโพเอ็ม ผลงานประพันธ์ของปอล ดูว์กัสในปี ค.ศ. 1897  โดยได้รับแรงบันดาลใจมาจากโคลงภาษาเยอรมันของโยฮันน์ วอล์ฟกัง ฟอน เกอเทอ ชื่อ Der Zauberlehrling  ผลงานเขียนในปี ค.ศ. 1797
ซิมโฟนิกโพเอมชิ้นนี้เป็นที่รู้จักกันทั่วไป จากผลงานบันทึกเสียงในปี ค.ศ. 1929 โดยวงนิวยอร์กฟิลฮาร์โมนิก อำนวยเพลงโดยอาร์ตูโร ตอสกานีนี และจากการนำมาสร้างเป็นภาพยนตร์แอนิเมชั่น "The Sorcerer's Apprentice" หนึ่งในแปดเรื่องในภาพยนตร์ดิสนีย์ แฟนเทเชีย ในปี ค.ศ. 1940 อำนวยเพลงโดยลีโอโปลด์ สโตคอฟสกี ซึ่งดำเนินเรื่องราวตามบทประพันธ์ของเกอเทอ โดยมีมิกกี เมาส์ เป็นตัวแสดงนำ  งานแอนิเมชั่นชิ้นนี้ถูกนำมาสร้างใหม่อีกครั้งในภาพยนตร์ แฟนเทเชีย 2000
แหล่งข้อมูลอื่น

Sorcerer's Apprentice (sound sample)
Organ arrangement: Josh Perschbacher
Recording of The Sorcerer's Apprentice เก็บถาวร 2011-11-21 ที่ เวย์แบ็กแมชชีน in MP3 format from the Peabody Institute
โน้ตเพลงเสรีของ The Sorcerer's Apprentice ที่โครงการห้องสมุดดนตรีนานาชาติ (IMSLP)
ลาแมร์ (เพลง)

ลาแมร์ (ฝรั่งเศส: La Mer แปลว่า "ทะเล") เป็นเพลงภาษาฝรั่งเศสที่แต่งโดยชาลส์ เทรเนต์ นักร้อง นักแต่งเพลงชาวฝรั่งเศส มีคำร้องบรรยายความงดงามของชายฝั่งทะเล ท่ามกลางคลื่นและลมฝนในฤดูร้อน
เทรเนต์แต่งคำร้องเพลงนี้เมื่อปี ค.ศ. 1943 ขณะโดยสารรถไฟสายเอสเอ็นซีเอฟ เลียบชายฝั่งเมดิเตอเรเนียนจากปารีส กลับบ้านที่นาร์บอนน์ ว่ากันว่าเขาใช้เวลาแต่งเพลงนี้เพียงสิบนาที โดยจดเนื้อเพลงลงบนกระดาษชำระที่มีไว้ให้บริการบนรถ [ต้องการอ้างอิง] เขาแต่งทำนองเพลงนี้ร่วมกับลีโอ ชาวเลียค
หลังจากแต่งเพลงนี้เสร็จ เทรเนต์และเพื่อนๆ ต่างคิดว่าเพลงนี้ไม่น่าจะประสบความสำเร็จ เขาจึงไม่ได้บันทึกเสียงเพลงนี้จนกระทั่งถึงปี ค.ศ. 1946 ปรากฏว่าเพลงนี้กลับได้รับความนิยมอย่างสูง เป็นหนึ่งในสามเพลงฮิตของเทรเนต์และชาวเลียค
ในเวลาต่อมาแจ็ก ลอว์เรนซ์ นักแต่งเพลงชาวอเมริกันได้แต่งคำร้องภาษาอังกฤษสำหรับทำนองเพลงนี้ ใช้ชื่อเพลงว่า "Beyond the Sea" คำร้องกล่าวถึงชายหนุ่มที่ต้องพลักพรากจากคนรัก ซึ่งไม่ได้เกี่ยวข้องกับคำร้องต้นฉบับภาษาฝรั่งเศส ไปปรากฏอยู่ในภาพยนตร์รักเรื่อง Every Girl Should Be Married (1948) นำแสดงโดยแครี แกรนต์และเบ็ตซี เดรก  บรรเลงโดยวงดนตรีของเบนนี กูดแมนในปี ค.ศ. 1948 ขับร้องโดยเพ็กกี ลี   ขับร้องโดยโรเจอร์ วิลเลียมส์ ในปี ค.ศ. 1956   และกลายเป็นเพลงฮิตขึ้นถึงอันดับ 6 ของบิลบอร์ดฮอต 100 จากการขับร้องโดยบ็อบบี ดาริน ในปี ค.ศ. 1959
ลาแมร์

ลาแมร์ (ฝรั่งเศส: La mer แปลว่า The Sea, ทะเล)  สามารถหมายถึง
ลาแมร์ (เดอบุซซี) ผลงานประพันธ์สำหรับวงออร์เคสตราในปี ค.ศ. 1905 โดยโคล้ด เดอบุซซี
ลาแมร์ (เพลง) เพลงภาษาฝรั่งเศสในปี ค.ศ. 1946 โดยชาลส์ เทรเนต์  ต่อมากลายเป็นเพลงภาษาอังกฤษชื่อ  "Beyond the Sea" ขับร้องโดยบ็อบบี ดาริน
ลาแมร์ เพลงจากอัลบัม The Fragile ของไนน์อินช์เนลส์ ในปี ค.ศ. 1999
ลาแมร์ เพลงจากอัลบัม Dive ของซาราห์ ไบรท์แมน ในปี ค.ศ. 1993
ลาแมร์ (เครื่องสำอาง) ผลิตภัณฑ์ของเอสเต ลอเดอร์
ร้านกาแฟ

ร้านกาแฟคาเฟเดอฟลอเรในกรุงปารีสนับเป็นหนึ่งในร้านกาแฟที่เก่าแก่ที่สุดของเมือง เป็นที่รู้จักจากการที่มีบุคคลสำคัญเช่นนักเขียนและนักปรัชญาชื่อดังหลายคนเคยใช้บริการ
ร้านกาแฟ หรือ คาเฟ่ (ฝรั่งเศส: café) เป็นร้านประกอบกิจการเกี่ยวกับกาแฟ ลักษณะร้านแบบคาเฟ่นั้นเป็นการผสมรูปแบบระหว่าง "ภัตตาคาร" และ "บาร์" เข้าด้วยกัน โดยทั่วไปร้านกาแฟจะไม่จำหน่ายเครื่องดื่มแอลกอฮอล์ จะเน้นไปที่เครื่องดื่มประเภท กาแฟ ชา หรือ ช็อกโกแลต และอาจมีอาหารว่าง อย่างซุป แซนด์วิช ขนมอบและของหวานที่เสิร์ฟเคียงกับเครื่องดื่ม เช่น เค้กหรือคุกกี้ไว้บริการด้วย
เกี่ยวกับชื่อ

ชื่อว่า คาเฟ่ (café) มาจากภาษาฝรั่งเศส ภาษาโปรตุเกสและภาษาสเปน มีการออกเสียงว่า "kaff" (เสียงอ่านภาษาอังกฤษ: /ˈkæff/) ในสหรัฐอเมริกาอาจหมายถึงภัตตาคารที่เสริฟเครื่องดื่มร้อน ๆ และแซนด์วิช ซึ่งอาจเรียกว่า "coffee shop"
ประวัติศาสตร์

ร้านกาแฟเริ่มปรากฏในบันทึกของประวัติศาสตร์ตั้งแต่ศริสต์ศตวรรษที่ 16 ในแคว้นเปอร์เซีย ร้านกาแฟในสมัยนั้น คือสถานที่ซึ่งชาวบ้านมารวมตัวกันเพื่อดื่มกาแฟหรือชา ฟังเพลงและเล่นหมากรุก จากนั้นราวศริสต์ศตวรรษที่ 17 ร้านกาแฟจึงเริ่มเป็นที่นิยมในทวีปยุโรป หลังจากชาวยุโรปเริ่มรู้จักดื่มกาแฟ โดยร้านกาแฟแรกของลอนดอนเปิดขึ้นในปี ค.ศ. 1652 เป็นสถานที่แลกเปลี่ยนข่าวสารและเป็นที่พบปะของหมู่พ่อค้านักธุรกิจ อีกแปดสิบกว่าปีต่อมา คือปี ค.ศ. 1739 การสำรวจพบว่ามีร้านกาแฟในลอนดอนถึง 551 ร้านและกลายเป็นแหล่งนัดพบของคนในวงกว้างขึ้น ตั้งแต่พ่อค้า นักปราชญ์ ทนายความและนักประพันธ์ ซึ่งบันทึกของผู้มาเยือนชาวฝรั่งเศสอ้างถึงร้านกาแฟในลอนดอนว่า "เป็นสถานที่คุณมีสิทธิ์จะอ่านหนังสือพิมพ์ได้ทุกฉบับ และสามารถวิพากษวิจารณ์รัฐบาลได้"[ใคร?] แต่สำหรับร้านกาแฟเก่าแก่ที่ยังคงเปิดมาถึงปัจจุบัน ร้าน Caffè Florian ที่เมืองเวนิส อิตาลี ถือเป็นร้านกาแฟที่เก่าที่สุดในโลก ซึ่งก็เปิดมาตั้งแต่ปี ค.ศ. 1720 หรือยุคที่กาแฟเฟื่องฟูในยุโรปนั่นเอง
เนื่องด้วยร้านกาแฟเป็นสถานที่สาธารณะซึ่งไม่จำกัดประเภทของลูกค้า แตกต่างจากร้านเดิม ๆ ที่ลูกค้าส่วนมากจะเป็นผู้ชาย ความนิยมของร้านกาแฟจึงได้แพร่กระจายไปในทุก ๆ มุมของโลกและคาเฟ่ในแต่ละประเทศก็พัฒนาลักษณะและรูปแบบที่แตกต่างกันไป เช่น ในประเทศสหรัฐอเมริกา ร้านกาแฟคือภัตตาคารขนาดเล็ก จำหน่ายเครื่องดื่มหลายประเภท ทั้งกาแฟ ชา ช็อกโกแล็ต พร้อมทั้งจำหน่ายอาหารและขนมอบ ซึ่งต่างจากคาเฟ่ในประเทศฝรั่งเศสที่จำหน่ายเครื่องดื่มแอลกฮอล์ด้วย[ต้องการอ้างอิง]
ในประเทศไทย ร้านกาแฟแห่งแรกมีชื่อว่า "Red Cross Tea Room" ดำเนินกิจการโดย แหม่มโคล ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ ค.ศ. 1917 ที่สี่กั๊กพระยาศรี ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร ส่วนร้านของชาวไทยร้านแรก เจ้าพระยารามราฆพ ได้เปิดร้าน "กาแฟนรสิงห์" ขึ้นที่สนามเสือป่า เฉพาะในเวลา 15.00–18.00 น. เพื่อบริการผู้ที่มาฝึกซ้อมเสือป่า
คอฟฟี่เฮาส์ (Coffeehouse) ในลอนดอนช่วงศตวรรษที่ 17
รานีนี คุนดาซอมี

| รานีนี คุนดาซอมี |
| --- | --- |
Ranini Cundasawmy, Mauritian fighter
เกิด:  (1984-05-19) 19 พฤษภาคม ค.ศ. 1984 (40 ปี) โรงพยาบาลวิกตอเรีย ประเทศมอริเชียส
ที่อยู่: Bambous, Mauritius
สัญชาติ: Mauritian
ส่วนสูง: 155.5 เซนติเมตร (5 ฟุต 1 นิ้ว)
น้ำหนัก: 45–48 กิโลกรัม (99–106 ปอนด์)
รุ่น: อะตอมเวต
รูปแบบ: Kun Khmer Pradal Serey Muay Thai Savate Taekwondo
ทีม: Bambous Martial Arts 
ผู้ฝึกสอน: คุนดาซอมี หลุยส์ แพทริก
ช่วงปี: 2006–ปัจจุบัน
มหาวิทยาลัย: St. Bartholomew's College
รานีนี คุนดาซอมี (ฝรั่งเศส: Ranini Cundasawmy; 19 พฤษภาคม ค.ศ. 1984 – ) เป็นทั้งนักมวยไทย, มวยซาวาต, และเอ็มเอ็มเอชาวมอริเชียส ผู้ชนะการแข่งขันระดับประเทศหลายรายการ
ชีวิตช่วงต้น

รานีนี คุนดาซอมี เกิดวันที่ 19 พฤษภาคม ค.ศ. 1984 ที่โรงพยาบาลวิกตอเรีย ประเทศมอริเชียส ตั้งแต่ ค.ศ. 1984 – 1994 เธออาศัยอยู่ที่ป๊อปเฮนเนสซี บูบาซอง กับพี่น้องที่เป็นชาย 3 คนกับหญิงอีก 2 คน ซึ่งได้แก่ ลูลู, ลาเจน, ลาเจส, ราจีนี และอันไนส์ โดยมีพ่อของเธอชื่อมาริโอ และแม่ของเธอชื่อเปรมีลา
เธอได้เข้าศึกษาที่โรงเรียนเมนการ์ดในระดับก่อนประถมและประถมศึกษา ณ บูบาซอง หลังจากนั้น เธอได้เข้าศึกษาต่อที่โรงเรียนมัธยมวิลซอแห่งบูบาซอง เมื่ออายุได้ 16 ปี เธอก็ได้ย้ายจากโรงเรียนมัธยมวิลซอเพื่อไปศึกษาต่อที่เซนต์บาร์โธโลมิวเซปอลุยส์
หลังจากได้รับการรับรองการศึกษาระดับอุดมศึกษา เธอก็มีความปรารถนาที่จะศึกษาต่อที่มหาวิทยาลัยมอริเชียส แต่โชคร้ายที่ครอบครัวของเธอไม่สามารถออกค่าใช้จ่ายสำหรับการดำเนินการศึกษาต่อสำหรับเธอได้
เมื่อเธอออกจากสถานศึกษา เธอก็เริ่มฝึกคิกบ็อกซิงและทำงานเป็นผู้ช่วยร้านขายยา โดยเธอได้ฝึกคิกบ็อกซิงเป็นระยะเวลาหนึ่งปี ใน ค.ศ. 2002 เธอได้ทำงานเป็นผู้ส่งข้อความภาพเคลื่อนไหวให้แก่ ทูลิงเซแอร์แอมจำกัด ที่ซึ่งเธอได้พบกับผู้ที่จะเป็นสามีของเธอในอนาคตที่ชื่อ คุนดาซอมี หลุยส์ แพทริก โดยพวกเขาได้เริ่มฝึกมวยฝรั่งเศสซาวาตด้วยกัน และกลายเป็นเพื่อนที่ดีต่อกันแล้วจึงแต่งงานในปี ค.ศ. 2008 ซึ่งแพทริกเป็นทั้งผู้ฝึกสอนและสามีของเธอในปัจจุบัน ใน ค.ศ. 2008 ทั้งสองได้ออกจากทูลิงเซแอร์แอม และเริ่มต้นธุรกิจของตนเองในฐานะผู้ผลิตวิดีโอคลิป และผู้ก่อตั้งดีเจพีโปรดักชันส์
ผลงานในระดับอาชีพ

ใน ค.ศ. 2005 เธอได้เข้าร่วมการแข่งขันรายการมวยฝรั่งเศสซาวาต
ส่วนใน ค.ศ. 2006 เธอได้เป็นแชมป์หญิงโดยเป็นผู้ชนะรายการเฌอเดอลูเอต รายการมวยฝรั่งเศสซาวาต
ค.ศ. 2007 - 2010 สโมสรมวยบีเอ็มเอสปอร์ตของคุนดาซอมีได้เผชิญปัญหาบางประการ โดยไม่มีสถานที่สำหรับการฝึกซ้อมกับกลุ่มที่ทำการฝึกซ้อมบนถนน
ครั้นแล้ว สโมสรของเธอก็ได้พบกับสถานที่สำหรับการฝึกซ้อมที่ศูนย์สวิสดิการสังคมบัมบู และใน ค.ศ. 2010 รานีนี และแพทริก คุนดาซอมี ได้เริ่มฝึกมวยไทย
ใน ค.ศ. 2011 เธอได้ก่อตั้งทีมหญิงบีเอ็มเอ และได้เข้าร่วมในการแข่งขันมวยไทยและมวยฝรั่งเศสหลายรายการในช่วงปี ค.ศ. 2010 และ 2012
ใน ค.ศ. 2012 ได้มีการแข่งขันมวยไทยระหว่างชายกับหญิงขึ้นเป็นครั้งแรกในประเทศมอริเชียส และเธอได้เป็นฝ่ายชนะ
ในการแข่งขันมวยไทยระดับท้องถิ่น เธอชนะ 8 ครั้ง แพ้ 0 ครั้ง (ซึ่งรวมถึง 1 การแข่งขันระหว่างชายกับหญิง) ส่วนการแข่งขันมวยไทยชิงแชมป์โลกที่จัดขึ้นโดยสหพันธ์มวยไทยสมัครเล่นนานาชาติ (IFMA) เธอชนะ 0 ครั้ง แพ้ 1 ครั้ง โดยเธอได้พบกับรักษณา เบกัม
ใน ค.ศ. 2013 เธอได้รับรางวัลเหรียญทองในการแข่งขันเทควันโดชิงแชมป์มอริเชียส ซึ่งเป็นการมีส่วนร่วมครั้งแรกของเธอ พร้อมกับเป็นผู้ชนะรายการลาครอชมอริเชียสชองปียง ที่เธอได้เข้าแข่งขันเป็นครั้งแรก รวมถึงเธอยังได้เป็นแชมป์การแข่งขันมวยไทย
ทั้งนี้ เธอเป็นแชมป์มวยไทยหญิงของประเทศมอริเชียสใน ค.ศ. 2013
วันที่ 28 กันยายน ค.ศ. 2013 เธอชนะรายการชิงเข็มขัดแชมป์มวยไทยหญิงแห่งประเทศมอริเชียสครั้งที่หนึ่ง ซึ่งมีการจัดขึ้นอย่างเปิดเผยในประเภทหญิง
รางวัลที่ได้รับ

แชมป์ รายการบอกเซฟรองเซเฌอเดอลูเอต - ค.ศ. 2006
แชมป์มวยไทยแห่งประเทศมอริเชียส - ค.ศ. 2011
แชมป์มวยไทยแห่งประเทศมอริเชียส - ค.ศ. 2012
ผู้ชนะ รายการชิงเข็มขัดแชมป์มวยไทยหญิงแห่งประเทศมอริเชียส - ค.ศ. 2013
สื่อที่อ้างถึง

Jameela Jaddoo (10 May 2013), "Ranini Cundasawmy – The Muay Thai Champion", News on Sunday, Le Défi Media Group, p. 14, คลังข้อมูลเก่าเก็บจากแหล่งเดิมเมื่อ 2018-04-17, สืบค้นเมื่อ 2022-10-03
Jameela Jaddoo (10 May 2013), "Ranini Cundasawmy – The Muay Thai Champion", News on Sunday, Le Défi Media Group, p. 15, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
"Le punch du muay thai", Essentielle (ภาษาฝรั่งเศส), La Sentinelle (Mauritius), p. 95, Jul 2012, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Premita Leelachand (March 2013), "Le combat chelillé au corps", Le Dimanche L'hebdo, Le Défi Media Group, p. 3, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Ruqayah Khayarttee (10 Nov 2012), "Ranini Cundasawmy Sportive Dans le Sang", This Week (ภาษาฝรั่งเศส), p. 6, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Patrick Hilbert (Dec 2012), "Poings D'aciers dans un gant de velour", Le Defi Life Magazine, Le Défi Media Group, p. 70, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Patrick Hilbert (Dec 2012), "Poings D'aciers dans un gant de velour", Le Defi Life Magazine, Le Défi Media Group, p. 71, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
"CHAMPIONNATS NATIONAUX DE CROCHE", Le Mauricien (ภาษาฝรั่งเศส), Le Mauricien, 16 May 2013
"Muay Thaï Mondiaux Début des hostilités ce mercredi", Le Defi (ภาษาฝรั่งเศส), Le Défi Media Group, 5 Sep 2012, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Anoop Dhookeeya (22 July 2013), "Le sport dans le sang", Espace Jeunes (ภาษาฝรั่งเศส), Espace Jeune, คลังข้อมูลเก่าเก็บจากแหล่งเดิมเมื่อ 2019-07-14, สืบค้นเมื่อ 2022-10-03
Naushad Korimdun (7 Oct 2013), "Female Muay Thai Championship Belt", Le defi quotidien (ภาษาฝรั่งเศส), Le Défi Media Group, คลังข้อมูลเก่าเก็บจากแหล่งเดิมเมื่อ 2014-04-26, สืบค้นเมื่อ 2014-04-10
"Championat de Croche de l'ocean indien", Le quotidien Ile de la reunion (ภาษาฝรั่งเศส), Le Quotidien de La Réunion, 22 May 2014, คลังข้อมูลเก่าเก็บจากแหล่งเดิมเมื่อ 2014-07-14, สืบค้นเมื่อ 2022-10-03
"Mauritius National Champion 2015", 5 Plus Dimanche (ภาษาฝรั่งเศส), 5plus.mu, 20 Dec 2015, คลังข้อมูลเก่าเก็บจากแหล่งเดิมเมื่อ 2016-03-04, สืบค้นเมื่อ 2022-10-03
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รานีนี คุนดาซอมี
Ranini official Profile and Ranking on Rawakening[ลิงก์เสีย]
BMA Sports - www.bmasports.co.nr
รานีนี คุนดาซอมี ที่เฟซบุ๊ก
ลาโกอาดูสปาตูส

ภาพลาโกอาดูสปาตูสจากอวกาศ
ลาโกอาดูสปาตูส (โปรตุเกส: Lagoa dos Patos) เป็นลากูนหรือทะเลสาบน้ำเค็มที่ใหญ่ที่สุดเป็นอันดับ 2 ในละตินอเมริกา และใหญ่ที่สุดของประเทศบราซิล ตั้งอยู่ในรัฐรีอูกรันดีดูซูล ทางตอนใต้ของประเทศบราซิล ลากูนมีความยาว 174 ไมล์ (280 กม.) ส่วนกว้างสุด 44 ไมล์ (70 กม.) และมีพื้นที่ 3,803 ตร.ไมล์ (9,850 กม.) แยกออกจากมหาสมุทรแอตแลนติกโดยคาบสมุทรที่เป็นผืนทรายกว้างราว 5 ไมล์  (8 กม.)
รีการ์ดู บูแวนู

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  รีการ์ดู บูแวนู ดา ซิลวา
วันเกิด:   (1987-08-15) 15 สิงหาคม ค.ศ. 1987 (37 ปี)
สถานที่เกิด:  เซาเปาลู บราซิล
ส่วนสูง:  1.83 m (6 ft 0 in)
ตำแหน่ง:  กองหน้า
สโมสรเยาวชน
:  อาแมรีกา-แอซีเป
สโมสรอาชีพ*
| ปี |  ทีม |  ลงเล่น |  (ประตู) |
| 2007 |  นาซีโยนัล-เปแอรี |   |   |
| 2008–2009 |  ลงดรีนา |  6 |  (5) |
| 2009–2010 |  เกรมียู |  0 |  (0) |
| 2010 |  → โอแอสชี (ยืม) |  0 |  (0) |
| 2010–2012 |  อาตแลชีกูมีเนย์รู |  17 |  (2) |
| 2011–2012 |  → ปัลเมย์รัส (ยืม) |  16 |  (2) |
| 2012 |  โกยยานีเย็งซี |  15 |  (2) |
| 2013 |  โนร์เช็ลลัน |  10 |  (0) |
| 2013–2014 |  ฟีเกย์เร็งซี |  24 |  (9) |
| 2015 |  ซองนัม |  16 |  (2) |
| 2015 |  โฌอิงวีลี |  5 |  (1) |
| 2016 |  โอแอสชี |  15 |  (4) |
| 2017 |  เซาเบ็งตู |  0 |  (0) |
| 2017 |  ซังตากรุส |  29 |  (6) |
| 2018 |  เร็ดบุลบราซิล |  9 |  (0) |
| 2018 |  เซาเบ็งตู |  10 |  (3) |
| 2018–2019 |  เซอารา |  12 |  (3) |
| 2019 |  เซ็งตรูสโปร์ชีวูอาลาโกอานู |  22 |  (4) |
| 2020 |  บุรีรัมย์ ยูไนเต็ด |  4 |  (2) |
| 2020–2021 |  Operário Ferroviário |  38 |  (16) |
| 2021–2022 |  Juventude |  35 |  (9) |
| 2023 |  Avaí |  6 |  (0) |
| 2023– |  Confiança |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 มีนาคม 2020
รีการ์ดู บูแวนู ดา ซิลวา (โปรตุเกส: Ricardo Bueno da Silva; เกิดวันที่ 15 สิงหาคม ค.ศ. 1987) เป็นนักฟุตบอลชาวบราซิล โดยเล่นในตำแหน่งกองหน้า
สโมสรอาชีพ > บุรีรัมย์ ยูไนเต็ด

ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว รีการ์ดู บูแวนู ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 บูแวนู ลงเล่นนัดแรกให้กับสโมสร ในนัดกระชับมิตรที่บุรีรัมย์เปิดบ้านเอาชนะขอนแก่นไปได้ 2–0 ต่อมาในวันที่ 11 มกราคม ค.ศ. 2020 บูแวนู ทำประตูแรกในนามสโมสรอย่างไม่เป็นทางการ ในนัดกระชับมิตรที่บุรีรัมย์เปิดบ้านเอาชนะพีที ประจวบ ไปได้ 2–1 ต่อมาในวันที่ 21 มกราคม ค.ศ. 2020 บูแวนู ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ ต่อมาในวันที่ 22 กุมภาพันธ์ ค.ศ. 2020 บูแวนูทำประตูแรกในไทยลีก ฤดูกาล 2563 ช่วยให้บุรีรัมย์เปิดบ้านเอาชนะชลบุรีไปได้ 4–0 ต่อมาในวันที่ 26 กุมภาพันธ์ ค.ศ. 2020 บูแวนูทำประตูที่ 2 ในลีก ในนัดที่บุรีรัมย์บุกพ่าย ราชบุรี มิตรผล ที่มิตรผลสเตเดียม 3–4
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2020 | ไทยลีก | 4 | 2 | 0 | 0 | 0 | 0 | 2 | 1 | — | — | 6 | 3 |
เกียรติประวัติ > รางวัลส่วนตัว

ผู้ทำประตูสูงสุดในกังเปโอนาตูเปาลิสตา: ฤดูกาล 2010 (16 ประตู)
แหล่งข้อมูลอื่น

Galo Digital (โปรตุเกส)
รีการ์ดู บูแวนู ที่ kleague.com
ข้อมูลของ รีการ์ดู บูแวนู ที่ ซ็อกเกอร์เวย์
รีชาร์ที่ 1 แห่งนอร์ม็องดี

| ริชาร์ดที่ 1 ผู้ไม่กลัวใคร |
| --- | --- |
 ริชาร์ดผู้ไม่กลัวใครเป็นส่วนหนึ่งของรูปปั้นหกดยุคแห่งนอร์ม็องดีในจัตุรัสเมืองฟาเลส
 เคานต์แห่งรูอ็อง
เกิด: 28 สิงหาคม ค.ศ. 932, เฟค็อมป์ นอร์ม็องดี ฝรั่งเศส
เสียชีวิต: 20 พฤศจิกายน ค.ศ. 996 (อายุ 64 ปี), เฟค็อมป์  นอร์ม็องดี ประเทศฝรั่งเศส
บิดา: วิลเลี่ยมผู้ดาบยาว
มารดา: สโปรต้า
ภรรยา: เอ็มมาแห่งปารีส กุนนอร์
บุตร/ธิดา: ริชาร์ดที่ 2 แห่งนอร์ม็องดี  โรแบต์ที่ 2 อาร์ชบิชอปแห่งรูอ็อง  มูเฌร์ เคานต์แห่งคอร์เบล์  โรแบต์ ดานุส  วิลเลี่ยม  เอ็มมาแห่งนอร์มังดี สมเด็จพระราชินีแห่งอังกฤษ  โมดแห่งนอร์ม็องดี  อาไวซ์แห่งนอร์ม็องดี  จอฟฟรีย์ เคานต์แห่งอู  วิลเลี่ยม เคาต์แห่งอู  เบียทริซแห่งนอร์ม็องดี  โรแบต์  ปาเปีย 
ขุนนางฝรั่งเศส - กษัตริย์ฝรั่งเศส - ประวัติศาสตร์ฝรั่งเศส
ริชาร์ดที่ 1 (28 สิงหาคม ค.ศ. 932 – 20 พฤศจิกายน ค.ศ. 996) หรือ ริชาร์ดผู้ไม่กลัวใคร (อังกฤษ: Richard the Fearless, ฝรั่งเศส: Richard Sans-Peur, ภาษานอร์สโบราณ: Jarl Richart) เป็นเคานต์แห่งรูอ็องหรือยาร์ลแห่งรูอ็องตั้งแต่ ค.ศ. 942 จนถึง ค.ศ. 996 ริชาร์ดทำให้นอร์ม็องดีเข้าสู่สังคมศักดินาที่เขาเป็นเจ้าของที่ดินทั้งหมด ผู้ติดตามของเขาครองดินแดนที่ได้รับจากการจงรักภักดีต่อเขา เขาทำให้นอร์ม็องดีมีอำนาจแข็งแกร่งขึ้นมาในฝรั่งเศสตะวันตก
ชีวิตช่วงแรก

ริชาร์ดเป็นบุตรชายของวิลเลียมดาบยาว พร็องเซป หรือผู้ปกครองแห่งนอร์ม็องดี มารดาของเขาชื่อสโปรต้า เธอเป็นนักโทษชาวเบรตันที่ถูกจับกุมตัวในสงครามที่ต่อมาวิลเลี่ยมแต่งงานด้วย เล่ากันว่าวิลเลี่ยมผู้ดาบยาวมีบุตรชายหลังสมรภูมิกับริยูฟและกบฏชาวไวกิ้งคนอื่นๆ แต่เขาเก็บเรื่องนี้ไว้เป็นความลับจนกระทั่งสองสามปีต่อมา ในตอนที่เขาเจอกับบุตรชายครั้งแรก เขาจูบบุตรชาย และตั้งบุตรชายเป็นทายาทในนอร์ม็องดี จากนั้นวิลเลี่ยมส่งริชาร์ดไปรับการดูแลในบายูซ์
ในตอนที่บิดาของเขาตาย ริชาร์อายุเพียง 10 ปี (เขาเกิดใน ค.ศ. 933) พระเจ้าหลุยส์ที่ 4 แห่งฝรั่งเศสตัดสินใจควบคุมดูแลนอร์ม็องดีด้วยตนเอง กษัตริย์ให้ดยุคน้อยอยู่ในการดูแลของเคานต์แห่งปงธิว จากนั้นพระองค์มอบดินแดนในนอร์ม็องดีล่างให้แก่ยูกผู้ยิ่งใหญ่ พระเจ้าหลุยส์จับริชาร์ดเป็นนักโทษที่เลิน ด้วยความกลัวว่ากษัตริย์จะทำร้ายเด็กน้อย อูสมงด์ เดอ ซงต์วีลล์, แบร์นาร์ด เดอ ซอนลีส (ที่เป็นสหายของปู่ของริชาร์ด รอลโล), อีโว เดอ เบลเลส์ม และแบร์นาร์ดผู้เป็นชาวเดนปล่อยริชาร์ดเป็นอิสระ
ดยุคแห่งนอร์ม็องดี

ใน ค.ศ. 946 ริชาร์ดตกลงอยู่ในความคุ้มครองของยูก เคานต์แห่งปารีส จากนั้นเขาผูกมิตรกับเหล่าผู้นำชาวนอร์มันและชาวไวกิ้ง พวกเขาร่วมกันผลักดันพระเจ้าหลุยส์ออกจากรูอ็องและยึดนอร์ม็องดีกลับคืนมาใน ค.ศ. 947 ใน ค.ศ. 962 ธีโอบาลที่ 1 เคานต์แห่งบลัวส์โจมตีรูอ็อง แต่กองทัพของริชาร์ดปราบพวกเขาได้ พระเจ้าโลแธร์ กษัตริย์แห่งฟรังเกียตะวันตกก้าวเข้ามายับยั้งการทำสงครามเพิ่มระหว่างทั้งคู่ ในช่วงของการครองตำแหน่งที่เหลือ ริชาร์ดเลือกที่จะไม่ทำให้นอร์ม็องดีใหญ่ขึ้น แต่เขาทำให้นอร์ม็องดีแข็งแกร่งขึ้นแทน
ริชาร์ดใช้การแต่งงานในการสร้างพันธมิตรที่แข็งแกร่ง การแต่งงานกับเอ็มมาทำให้เขาได้สายสัมพันธ์กับตระกูลกาเปต์มา ภรรยาของเขากุนนอร์มาจากกลุ่มไวกิ้งฝั่งตรงข้ามในโคต็องแต็ง การแต่งงานกับเธอทำให้เขาได้การสนับสนุนจากครอบครัวของเธอ พี่น้องหญิงของเขาแต่งงานกับผู้ติดตามที่ภักดีหลายคนของริชาร์ด ลูกๆ ผู้หญิงของริชาร์ดยังสร้างพันธมิตรด้วยการแต่งงานที่แสนมีค่ากับเคานต์ที่มีอำนาจและกษัตริย์แห่งอังกฤษ ริชาร์ดยังทำให้โบสถ์และอารามใหญ่ๆ อยู่ฝั่งเดียวกับเขา ช่วงเวลาที่ครองตำแหน่งของเขาโดดเด่นด้วยการเป็นยุคแห่งสันติภาพและความสงบสุขที่ยาวนาน ริชาร์ดตายที่เฟค็อมป์ นอร์ม็องดี เมื่อวันที่ 20 พฤศจิกายน ค.ศ. 996
การแต่งงาน

ริชาร์ดแต่งงานครั้งแรก (ค.ศ. 960) กับเอ็มมา บุตรสาวของยูกผู้ยิ่งใหญ่แห่งฝรั่งเศส ทั้งคู่สัญญากันตั้งแต่ยังเด็ก เธอตายหลังวันที่ 19 มีนาคม ค.ศ. 968 ก่อนที่ทั้งคู่จะได้มีบุตรด้วยกัน
ริชาร์ดมีบุตรกับอนุภรรยา กุนนอรา ที่ต่อมาริชาร์ดแต่งงานกับเธอเพื่อให้บุตรของทั้งคู่ถูกต้องตามกฎหมาย
ริชาร์ดที่ 2 ผู้ดีงาม ดยุคแห่งนอร์ม็องดี
โรแบต์ที่ 2 อาร์ชบิชอปแห่งรูอ็อง เคานต์แห่งอีฟโรซ์
มูเฌร์ เอิร์ลแห่งคอร์เบล์
เอ็มมาแห่งนอร์ม็องดี พระมเหสีของสองกษัตริย์แห่งอังกฤษ
โมดแห่งนอร์ม็องดี ภรรยาของโอโดที่ 2 เคานต์แห่งบลัวส์, ช็อมปาญ และชาร์ตร์
อาไวซ์แห่งนอร์ม็องดี แต่งงานกับจอฟฟรีย์ที่ 1 ดยุคแห่งบริตทานี
ปาเปียแห่งนอร์ม็องดี
วิลเลี่ยม เคานต์แห่งอู
ลูกนอกสมรส

เป็นที่รู้กันว่าริชาร์ดมีอนุภรรยาหลายคนและมีหลายคนที่เขามีลูกด้วย ลูกๆ ที่เป็นที่รู้จัก คือ
จอฟฟรีย์ เคานต์แห่งอู
วิลเลี่ยม เคานต์แห่งอู
เบียทริซแห่งนอร์ม็องดี พระอธิการิณีแห่งมงต์วีลลีเยร์ ตาย ค.ศ. 1034 แต่งงานกับอีบเบิลแห่งทูแร็นน์
ราชวงศ์เมรอแว็งเฌียง

ราชวงศ์เมรอแว็งเฌียงในช่วงที่รุ่งเรืองที่สุด
ราชวงศ์เมรอแว็งเฌียง (อังกฤษ: Merovingian; ฝรั่งเศส: Mérovingiens; ค.ศ. 481 - ค.ศ. 751; พ.ศ. 1024 - พ.ศ. 1294) เป็นราชวงศ์ของชนเผ่าแฟรงก์หรือฟรอง ปกครองดินแดนฝรั่งเศสเป็นราชวงศ์แรกหลังเข้ายึดดินแดนโกล กษัตริย์พระองค์แรกของราชวงศ์คือพระเจ้าโคลวิสที่ 1 (Clovis I) ทรงประกาศพระองค์เป็นคริสต์ศาสนิกชน ได้รับการสถาปนาเป็นกษัตริย์จากสมเด็จพระสันตะปาปา พระเจ้าโคลวิสทรงขยายอาณาเขตของฝรั่งเศสไปเกือบครอบคลุมอาณาเขตประเทศในปัจจุบันและดินแดนทางตะวันตกของเยอรมนี หลังสิ้นพระชนม์อาณาจักรฝรั่งเศสแบ่งแยกเป็นส่วน ๆ อยู่ภายใต้การปกครองของพระโอรสหลายพระองค์ ก่อนที่จะรวมเป็นปึกแผ่นอีกครั้งในสมัยพระเจ้าโกลแตร์ที่ 1 (Clotaire I)
กษัตริย์ในยุคหลังที่ยิ่งใหญ่ที่สุดคือพระเจ้าดาโกแบร์ที่ 1 (Dagobert I) (ครองราชย์ พ.ศ. 1172-1182) หลังจากรัชสมัยของพระองค์ อาณาจักรฝรั่งเศสถูกแบ่งแยกเป็นเขตต่าง ๆ อยู่ในอำนาจของขุนนางนักรบหลายตระกูล ตระกูลที่มีอำนาจมากที่สุดคือตระกูลการอแล็งเฌียง (Carolingian) ขุนนางในตระกูลนี้เริ่มดำรงตำแหน่งสำคัญในราชสำนักและควบคุมกษัตริย์เมรอแว็งเฌียงจนไร้พระราชอำนาจ ในที่สุด เปแปง หัวหน้าตระกูลจึงถอดถอนพระเจ้าชิลเดริกที่ 3 (Childeric III) ออกจากราชบัลลังก์และตั้งตนเป็นกษัตริย์องค์ใหม่แห่งราชวงศ์การอแล็งเฌียง